text: "Projektiteater annab alati võimaluse leida näitlejad, kes ühte või teise rolli kõige paremini sobivad. Sa ei ole sunnitud kõhnaks kahanenud riigiteatri trupiga tegema head lugu, kus sul tegelikult rollidele näitlejaid ei jagu. Projektiteatris oled vaba mees ja võtad need, kellest sa lugu pead, keda sa konkreetselt ühes või teises osas näed. See on suur eelis," ütleb Kalmet.